cyanic-selkie/wikianc huggingface dataset:
Tianmen dağı
Coğrafyası
thumb|999 addımlı "Cənnət qapısı" Tianmen dağı 1519 metr yüksəklikdə yerləşir. Şəhərin mərkəzindən 8 km uzaqlıqdadır. Dağ Zhangjiajiedəki ikinci milli meşə parkıdır. 2005-ci ildə Fransa şirkətlərindən olan Poma, Zhangjiajie qatar stansiyasından dağın zirvəsinə kanat yolu inşa etdi. Tianmen dağı kanat yolu, ümumi 7,455 metr uzunluğunda və 1,279 metr yüksəklikdə hərəkət etməsi ilə turizmdə "dünyanın ən uzun sərnişin kanat yolu" olaraq bilinir. Turistlər dağın zirvəsindəki uçurum boyunca inşa edilmiş, şüşə zəminli bölmələrdə daxil olmaqla kilometrlərlə uzanan yollarda gəzə bilirlər. Ərazidə yerləşən 11 km-lik yolun sonu Tianmen mağarasında bitir. Digər adı "Cənnət qapısı" olan mağara, dünyanın ən yüksək təbii mağara ünvanına sahibdir.
thumb|Şüşə gəzinti yolu və üzərindəki turistlər Tianmenshan məbədi, əraziyə kanat yolu və ya yol ilə getmək olur. Buradakı orijinal məbəd isə Tang sülaləsi dövründə inşa edilmişdir, lakin XX yüzilliyin birinci yarısında dağıdılmışdır. Çin komunist inqilabının 1949-cu ilində Tang sülaləsi memarlığına uyğun yeni məbədin inşasına başladı. Mövcud məbəd 2 ha ərazini əhatə edir.
Munis Abbaslı
Munis Həbibullah oğlu Abbaslı — Azərbaycan Silahlı Qüvvələrinin müddətdən artıq xidmət edən hərbi qulluqçusu, Vətən müharibəsi şəhidi.
Hərbi xidməti
Abbaslı Munis 2020-ci ildən Azərbaycan Silahlı Qüvvələrinin Beyləqan rayonunda yerləşən "N" saylı hərbi hissəsində xidmətə başlayıb.
İkinci Qarabağ müharibəsində iştirakı
Azərbaycan Ordusunun əsgəri olan Abbaslı Munis 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Abbaslı Munis oktyabrın 14-də Füzuli döyüşləri zamanı şəhid olub. Beyləqan rayonunda dəfn olunub.
Cavid Dədəkişiyev
Cavid Gülbaba oğlu Dədəkişiyev (5 iyul 1988; Qaralar, İmişli rayonu, Azərbaycan – 2 aprel 2016; Talış, Tərtər rayonu, Azərbaycan) — Azərbaycan Silahlı Qüvvələrinin baş leytenantı, Aprel döyüşləri şəhidi.
Həyatı
Cavid Dədəkişiyev 1988-ci ilin 5 iyul tarixində İmişli rayonunun Qaralar kəndində anadan olmuşdur. Ailənin birinci övladı olan Cavid Dədəkişiyevin özündən başqa iki qardaşı və bir bacısı var idi. 2006-cı ildə İmişli rayonunda Namiq Abışov adına tam orta məktəbi bitirən Cavid Dədəkişiyev elə həmin il Heydər Əliyev adına Azərbaycan Ali Hərbi Məktəbinə daxil olmuşdur. 2008-ci ildə motoatıcı ixtisası üzrə təhsilini davam etdirən Cavid Dədəkişiyev 2010-cu ilin 26 iyun tarixində leytenant rütbəsi almış, 2011-ci ildə Goranboy rayonu ərazisində yerləşən "N" saylı hərbi hissədə vəzifəsinə başlamışdır.
2016-cı il aprelin 1-dən 2-nə ötən gecədən başlayaraq Azərbaycan və Ermənistan Silahlı Qüvvələrinin bölmələri arasında cəbhənin Tərtər və Cəbrayıl-Füzuli istiqamətlərində şiddətli döyüşlər başladı. Tarixə Aprel döyüşləri olaraq yazılan hərbi əməliyyatlar zamanı Cavid Dədəkişiyev Tərtər rayonunun Talış kəndi istiqamətində döyüşlərdə vuruşdu. Cavid Dədəkişiyev 2 aprel 2016-cı ildə Talış kəndi istiqamətində gedən döyüşlərdə döyüş tapşırığının yerinə yetirilməsi zamanı şəhid oldu.
Aprelin 11-i isə Cavid Dədəkişiyev doğulduğu İmişli rayonunun Qaralar kəndində son mənzilə yola salındı. Dəfn mərasiminə minlərlə rayon sakini ilə yanaşı, şəhidin qulluq etdiyi hərbi hissənin əsgərləri və zabitləri də qatıldı. Dəfn mərasiminin sonunda yaylım atəşi açıldı və baş leytenant Dədəkişiyev uğrunda şəhid olduğu torpağa tapşırıldı.
Cavid Dədəkişiyev ölümündən sonra göstərdiyi qəhrəmanlığa görə Azərbaycan Respublikasının Prezidenti İlham Əliyevin sərəncamı ilə "İgidliyə görə" medalı ilə təltif edildi.
NGC 5265
NGC 5265, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. SBcd tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Vüsal Muradov (əsgər)
Vüsal Əlifağa oğlu Muradov (3 fevral 1985, Babaxanlı, Cəlilabad, Azərbaycan — 28 sentyabr 2020, Füzuli, Azərbaycan) — Azərbaycan Silahlı Qüvvələri'nin Maxe əsgəri, Vətən müharibəsi şəhidi.
Həyatı
Vüsal Muradov 3 fevral 1985-ci ildə Cəlilabad rayonu Babaxanlı kəndində anadan olub. Vüsal müddətdən artıq xidmət etmək üçün TTM-də piyada döyüş maşının müxanik-sürücü kursunu bitirdikdən sonra 2007-ci ildən MAXHQ kimi xidmətini davam etdirib. O, 2016-cı ildə aprel döyüşlərində Lələtəpənin alınmasında fəal iştirak edib. Nümunəvi xidmət edib əsgər və zabit heyətinin rəğbətini qazanan Vüsal Azərbaycan Silahlı Qüvvələrinin yaradılmasının 90və 100 illiyi medalları ilə və "Qüsursuz xidmətə görə" medalı ilə təltif olunub.
Hərbi xidmətləri
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Vüsal Muradov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Vüsal Muradov ölümündən sonra "Cəsur döyüşçü" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında şəhid olmuş Vüsal Muradov Azərbaycan Prezidenti İlham Əliyevin 05.11.2021-ci il tarixli Sərəncamına əsasən ölümündən sonra "Azərbaycan Bayrağı" ordeni ilə təltif edildi.
Mirzə Həsən qəbiristanlığı
Mirzə Həsən qəbirstanlığı — Şuşa şəhərinin üç müsəlman qəbrstanlığından biri. Əsası 1840-cı ildə qoyulmuş qəbirstanlığıdır.
Tarixi
Şuşanın şimal-şərqindəki qədim qəbiristanlıq Mirzə Həsən qəbiristanlığı adlanırdı. Həmin qəbiristanlıq XVIII əsrin axırları və XIX əsrin birinci yarısında yaşayıb-yaradan şair Mirzə Həsən Mirzə Cəfər bəy oğlu Vəzirovun adı ilə adlandırılıb. Uzun illər Vətən və sevgi həsrətilə Şəkidə yaşamış nakam şair ölümqabağı onu vətəni Şuşada — sevdiyi qızın gəlib-getdiyi yolun kənarında dəfn etməyi vəsiyyət etmişdi. Şuşa şəhəri Ermənistan Silahlı Qüvvələri tərəfindən işğal edildikdən sonra qəbirlər tamamilə dağıdılmışdır.
Haber-Veys reaksiyası
Haber-Veys reaksiyası- H2O2 (hidrogen peroksid) və superoksidin (• O2−) OH hidroksil radikalıdır. Reaksiya oksidləşdirici olaraq qəfəsdə baş verə bilər. Dəmir ionları katalizator olaraq iştirak edir və reaksiya kifayət qədər yavaş gedir. Reaksiyanın birinci mərhələsi Fe3+ -nın reduksiya olunması ilə başlayır:
İkinci mərhələ:
Fe katalizatoru üçün ümumi reaksiya:
Reaksiyanın adı Frits Haber və onun tələbəsi İosif Veysin şərəfinə adlandırılmışdır.
Tarix
1931-ci ildə alman kimyaçısı və kimya üzrə Nobel mükafatçısı Frits Haber və tələbəsi İosif Veys Haber-Weiss reaksiyası adlanan zəncirvari reaksiyanı belə izah etmişlər:
Lakin 1947-ci ildə Corc superoksid və hidrogen peroksid (2) arasındakı reaksiyanın superoksid parçalanmasının sürətli reaksiyasına nisbətən əhəmiyyətsiz olduğunu göstərdi:
1949-cu ildə Veys bu dəlilləri qəbul etdi və Haber- Veys reaksiyası uzun müddət unuduldu. 1970-ci ildə Boşamp və Fridoviç superoksidin toksik təsirlərini izah etmək üçün unudulmuş bir reaksiyanı canlandırdılar, lakin 1970-ci illərdə aparılan laboratoriya tədqiqatları göstərdi ki, bu reaksiya üçün sürət sabitinin 1 M-1с-1 və ya daha az olması Corcun əvvəlki nəticələrini təsdiqlədi. Superoksid və hidrogen peroksid arasındakı reaksiyanın yenidən əhəmiyyətsiz olması təsdiqləndi və superoksidin toksikliyi Fentonun reaksiyasında öz əksini tapdı:
1994-cü ildə Kan və Keşa sərbəst oksigeni almaq məqsədilə Haber- Veys reaksiyasına müraciət etdilər. Hal-hazırda superoksidin toksikliyi Fenton reaksiyası ilə izah edilir.
Qalmaqal (I mövsüm)
Qalmaqal teleserialının birini mövsümünün premyerası 5 aprel 2012-ci ildə ABŞ-nin ABC telekanalında baş tutmuşdur ; mövsümün final seriyası isə 17 may 2012-ci ildə efirə gedib. Ümumilikdə birinci mövsüm yeddi seriyadan ibarətdir. 11 may 2012-ci ildə ABC telekanalı serialın ikinci mövsümünün çıxacağını elan etmişdir.
Məzmunu
"Qalmaqal" teleserialının birinci mövsümündə izləyicilər Oliviya Poup (Kerri Vaşinqton) və onun tərəfdaşlarının böhran menecmenti firması, ABŞ Prezidenti Fitcerald Qrant (Toni Qolduin) və Ağ ev aparatının başçısı Sayrus Binlə (Ceff Perri) tanış olur. Mövsum Oliviyanın firmasının işçilərinin həyatına; Oliviyanın prezidentlə əlaqələrinə; keçmiş Ağ ev işçisi Amanda Tannerlə (Layza Vayl) bağlı sirrlərə; firmanın apardığı müxtəlif işlərə həsr olunmuşdur.
Qəbulu
Serialın birinci mövsümü tənqidçilər tərəfindən müsbət qarşılanmış, baş rolların afroamerikan aktyorlara verilməsi qeyd edilmişdir. İlk seriyalar xüsusilə tənqidçilərdən müsbət rəylər almışdır. Rəy aqqreqatoru Rotten Tomatoes 28 tənqidçinin rəyi əsasında mövsümü 89% təravətli 6.59/10 balla qiymətləndirmişdir. Saytın konsesusunda deyilir ki, "Qalmaqal, sevgi və işin ön planda olduğu sabun şou olsa da, darıxdırıcı deyil." Metacritic 29 tənqidçinin rəyi əsasında mövsümə 64/100 bal vermişdir.
Bernar Binlin Dadye
Bernar Binlin Dadye — Kotd’İvuar yazıçısı, şair, dramaturq, jurnalist, siyasətçi.
Həyatı
Fransız dilində yazır. Dakardakı məktəbdə təhsil almışdır. 1936–47-ci illərdə oradakı Qara Afrika Fransa İnstitunda işləmiş, demokratik mətbuat ilə əməkdaşlıq etmişdir; 1947-ci ildə vətəninə dönmüş, liberal ideyaları təbliğ etdiyinə görə həbs olunmuşdur (1950).
Anapka körfəzi
Karaqin körfəzi — Berinq dənizində, Kamçatka yarımadasının şimal-şərqində yerləşir. İlpır yarımadası ilə İlpinski yarımadası arasında yerləşir. Materikin daxilinə 31 km məsafədə uzanır. Eni girişdə 35 km, maksimal dərinliyi 26 metrdir. Körfəzə tökülən çaylar: Mikkivayam, İqunavayam, Qnilaya, Alxovayam Kenaritxilvayam, Laperelamvayam. Şərq sahili sıldırımlıdır. Burada hündürlük 29 metrə çatır. Qərb və şimalı isə alçaqdır. Üstəlik bataqlıqlaşmışdır. İnzibati baxımından Rusiyanın Kamçatka diyarı ərazisinə daxildir.
Baengnyeongdo
Baengnyeongdo — Sarı dənizndə yerləşən Cənubi Koreya aid olan ada. İnçhon limanından 200 km aralıda yerləşir. Şimali Koreya sahillərindən 10–15 km məsafədə qırarlaşır. Ada 45,8 km² sahəyə malik olaraq ölkənin altıncı böyük adasıdır. Hündürlüyü 136 m təşkil edir.
Ərazi mübahisə
Baengnyeongdo Şimali Koreya ilə sərhəddə yerləşdiyindən böyük əhəmiyyət daşıyır.
Adada Cənubi Koreyayanın dəniz piyadaları briqadası yerləşdirilmişdir.
2009-cu ildə Şimali Koreya dəniz sərhədini hədəf zonası elan edərək Seulu bu sularda provakasiyaya getməməyə çağırmışdır.
31 mart 2014 ildə Şimali Koreya Sarı dəniz istiqamətdə təlim atışları həyata keçir. Cənubi Koreya müdafiə nazirlərinin məlumatına görə bu atışlar zamanı Cənubi Koreyanın dəniz sularıda atəşə məruz qalmışdır. Buna cavab olaraq Cənubi Koreya artileriyanı işə salmışdır. Təhlükədən dolayı adanın əhalisi yeraltı saxlanclarda yerləşdirilmişdir.
Əhali və iqtisadiyyat
Adada 2009-cu ilə olan məlumata görə 5 000 nəfər yaşayır. Burada balıqçılıq təsərrüfatı inkişaf etmişdir. Ada Tumucin, Khondol və Saqot çimərlikləri ilə məşhurdur.
Aqil İsmayılov (leytenant)
Aqil Əli oğlu İsmayılov — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Aqil İsmayılov 1996-cı il iyulun 18-də Şərur rayonunun Çomaxtur kəndində anadan olub. 2002-ci ildə Çomaxtur kənd tam orta məktəbinin 1-ci sinfinə daxil olur.2009 -cu ildə 8-ci sinifi bitirərək Cəmşid Naxçıvanski adina Hərbi Liseyə qəbul olub.Daha sonra Heydər Əliyev adına Azərbaycan Ali Hərbi Məktəbinə daxil olur. 2018-ci ildə "leytenant" hərbi rütbəsi ilə xidmətə başlayır. 1 il pilotluq kursları keçdikdən sonra Xüsusi Təyinatlı Qüvvələrə daxil olmaq üçün "Təməl komando kurslarına" qatılır. Aqil üçün ən ağır kurs Gürcüstan Dağ komando kursu olur, lakin 500 nəfər iştirakçıdan müvəffəqiyyətlə xidmətini tamamlayan 40 zabitdən biri olaraq kursu bitirir. Subay idi.
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Aqil İsmayılov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Aqil İsmayılov ölümündən sonra "Hərbi xidmətlərə görə" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli sərəncamı ilə Aqil İsmayılov ölümündən sonra "Kəlbəcərin azad olunmasına görə" medalı ilə təltif edildi.
Azərbaycanın ərazi bütövlüyünün bərpa edilməsi zamanı döyüş əməliyyatlarının rəhbəri olan, düşmənin canlı qüvvəsinin məhv edilməsində rəşadət göstərən, vəzifə borcunu ləqayətlə və vicdanla yerinə yetirdiyinə görə Azərbaycan Prezidenti İlham Əliyevin 05.11.2021-ci il tarixli sərəncamı ilə Aqil İsmayılov ölümündən sonra 3-cü dərəcəli "Rəşadət" ordeni ilə təltif edildi.
Yaponiyada Kit Katlar
thumb|Osaka şəhərində satılan müxtəlif Kit Kat çeşidləri. 2000-ci ildən bəri Yaponiyada 300-dən çox müxtəlif mövsümi və regional Kit Kat çeşidi hazırmışdır. Yaponiyada Kit Kat brendində nəzarət edən Nestle şirkətinin məlumatına görə brend 2012-2014-cü illərdə ölkədə ən çox satan şirniyyat şirkəti Meiji şirkətinə çatmışdır. Şirkətin Japan Post ilə əməkdaşlıq edərək 20.000 poçt ofisində Kit Kat satmaq kompaniyası 2010-cu ildə mükafata layiq görülmüşdür. Brendin adı yapon dilində "Sən mütləq qalib gələcəksən" mənasına gələn "Kitto katsu" (きっと勝つ) kimi səsləndiyindən Yaponiyada insanlar Kit Katı yaxşı uğur gətirməsi üçün də bir-birilərinə verirlər.
Tarix
thumb|Yaponiyada Kit Kat. Kit Kat ilk dəfə 1973-cü ildə Rowntree's şirkəti ilə Fujiya arasında əldə olunan müqavilədən sonra Yaponiyada satılmağa başlamışdır. 2014-cü ildə isə ölkədə ən çox satılan şirniyyat çeşidi olmuşdir. Hətta 2012-ci ildə Meiji şirkətini satış baxımından keçsə də, Meiji hələ də ümumi satışlarda öndədir.
2004-cü ildə ilk dəfə yaşıl çay çeşidi təqdim olunub. Həmin tarixdən sonra Yaponiyada Kit Katın 300-dən çox mövsümi və regional çeşidi hazırlanıb. 2010-cu ildə Kit Katın ən çox satılan çeşidi soya souslu çeşidi olmuşdur. Nestle şirkətinə görə Yaponiyada Kit Kat çeşidlərinin bu cür uğurlu olmasının səbəbi omiyaqe ənənəsidir. Belə ki, səfərlər zamanı insanlar yerli dadları ailələrinə və ya həmkarlarına aparırlar. Şirkətin fikrinə görə məhdud sayda olan mövsümi çeşidlər müştərilərdə "dəyərin nadirliyi və azlığı" hissi oyandırır.
Yaponiyada Kit Katlar Nestle şirkətinin Himeci və Kasumiqaurada yerləşən fabriklərində istehsal olunur. Kit Katlarda istifadə olunan süd süd tozundan əldə olunur, kakao dənələrinin çoxu isə Qərbi Afrikadan alınır.
Marketinq
thumb|Yaponiyada üzərində Kit Kat loqosu olan qatar. Yaponiyada Kit Katın marketinqinin uğurlu olmasının səbəbi "Kitto katsu" ifadəsinin yapon dilində "mütləq qalib gələcəksən" mənasına gəlməsi ilə əlaqələndirilir. Yaponiyada tələbələr imtahanlardan qabaq bir-birilərinə uğur gətirməsi üçün Kit Kat verirlər. Şirkətin "Uğur simvolu" reklam kampaniyası 2005-ci ildə Asiya Brend Marketinq Effektivliyi Mükafatına layiq görülmüşdür.
2009-cu ildə Nestle və Japan Post əməkdaşlığı nəticəsində ölkə boyunca 20.000 poçt ofisində şokoladın üzərinə mesaj yazmaq və göndərmək mümkün olmuşdu. Xüsusi paketə cəsarətləndirici mesaj yazmaq üçün boşluq və marka yapışdırmaq da daxil idi. Xüsusi paketlər cəmi 1 ay ərzində satılıb qurtarmışdır. Kampaniya 2010-cu ildə Kann Şirləti Beynəlxalq Reklam Festivalında baş mükafata layiq görülmüşdür.
Çeşidlər
thumb|Pranto kafesində Kit Kat kruassanları. 2014-cü ildə şef Yasumasa Takaqi tərəfindən The Kit Kat Chocolatory açılmışdır və 2015-ci ildə onun 7 filialı açılmışdır. Şirkətin iddiasına görə 1 milyondan çox müştəriyə xidmət göstərmiş və 2 milyard yendən çox pul qazamışdır. Bu mağazalar moruqlu və qara şokoladlı, portağallı və romlu, sakuralı və yaşıl çaylı kimi çox bahalı çeşidlər satırlar. Takaqinin çeşidlərinin müxtəlifliyi mövsümi məhdullar kimi təqdim olunmuşdur, məsələn, bu çeşidlərə "ərikli, bibərli, zəncəfili, kinako soya tozlu" kimi çeşidlər daxildir. 2016-cı ildə Nestle sake tozu ilə ağ şokoladın kombinasiyasından hazırlanmış sakeli çeşidi təqdim etmişdir.
Bəzi çeşidlər ancaq spesifik regionlarla məhdudlaşmışdır. Bəzi çeşidlər məhdud sayda satılır və ilin sonunda fukubukurolara daxil edilməsi üçün saxlanılır. 2015-ci ildə 500 ədədən tək barmaqlı acı şokolad çubuğu qızıl kağıza bükülərək bahalı dükanlarda 16 ABŞ dolları qiymətinə satışa buraxılmışdır.
Digər əsas çeşidlərə adzuki, beni imo (bənövşəyi şirin kartof), qəhvəyi şəkər siropu, matça (yaşıl çay) və soya sousu çeşidləri daxildir.
Pronto kafe dükkanı Kit Katlı kruassanlar təqdim etmişdir. Napoli no Kama və Strawberry pizza şəbəkələri 2014-cü ilin martında Kit Katlı desert pizzaları hazırlamışdır.
2018-ci ilin oktyabrında Nestle Osakanın Çuo rayonundakı Namba stansiyasında Kit Kat mağazası açmışdır.
Çeşid siyahısı
• Adzuki
• Kartof
• Banana
• Beni imo
• Moruqlu çizkeyk
• Qəhvəyi şəkər siropu
• Kərə yağı
• Cafe au lait
• Kantalup
• Kappuççino
• Karamel maççiato McFlurry
• Albalı
• Qoz
• Şokoladlı banana
• Darçınlı kökə
• Sitrus qarışığı
• Öskürək şirnisi
• Krem bryule
• İkiqat kökə
• Edamame
• Avropa pendiri
• Ekzotik Tokio
• Zəncəfil pivəsi
• Qızıl sitrus
• Yaşıl lobya
• Hocinça
• Hokkaydo pendiri və şokoladı
• Hokkaydo yemişi və maskarpone
• Hokkaydo qovrulmuş qarğıdalısı
• Kinako
• Kobe puddinqi
• Qara çay
• Kuçidoke kakaosu
• Limonlu çizkeyk
• Qayınağacə
• Matça
• Yemiş və pendir
• Miso şorbası
• İsgəndəriyyə üzümü
• Okinava şirin kartofu
• Oreo dondurması
• Qonaqotu
• Armud
• Moruqlu qonaqotu
• Qırmızı kartof
• Rilakkuma pankeyki
• Daş duz
• Yaqut şokolad
• Sake
• Sakura
• Duz və karamel
• Şikuvasa
• Şinşu alması
• Soya unu
• Çiyələk
• Şirin pudinq
• Tokio bananı
• Üçqat giləmeyvə burulğanı
• Tərəvəz şirəsi
• Qarpız
• Yokohama çizkeyki
• Yubari yemişi
• Yuzu
Mehriban Vəliyeva
Mehriban Hidayət qızı Vəliyeva — Bakı Şəhəri üzrə Təhsil İdarəsinin müdiri,
Həyatı
Vəliyeva Mehriban Hidayət qızı 1964-cü ildə Bakı şəhərində anadan olub.
Bakı Dövlət Universitetinin Filologiya fakültəsini bitirib. Filologiya üzrə fəlsəfə doktorudur.
1989-cu ildən pedaqoji fəaliyyətə başlayıb, Bakı şəhəri 278 nömrəli tam orta məktəbdə, Heydər Əliyev adına Müasir Təhsil Kompleksində və Akademik Zərifə Əliyeva adına liseydə işləyib.
2014–2020-ci illərdə Akademik Zərifə Əliyeva adına liseyin direktoru vəzifəsində çalışıb.
"Ən yaxşı müəllim", "İlin ən yaxşı pedaqoji mühazirəsi", Təhsildə inkişaf və innovasiyalar üzrə qrant müsabiqələrinin qalibidir.
Azərbaycan Respublikası Prezidentinin 2013-cü il sərəncamı ilə "Əməkdar müəllim" fəxri adına layiq görülüb.
Dəfələrlə "Fəxri fərman", "Diplom" və "Təşəkkürnamə" ilə təltif olunub.
Azərbaycan, Amerika, İsrail, Cənubi Koreya, Niderland və digər ölkələrdə ixtisasartırma kursları keçib. Dövlət İmtahan Mərkəzi və Dövlət Qulluğu Məsələləri üzrə Komissiya ilə ekspert kimi əməkdaşlıq edib.
Bir sıra dərslik, dərs vəsaiti və məqalələrin müəllifidir.
Yeni Azərbaycan Partiyasının və Azərbaycan Respublikası Prezidenti yanında Əfv Komissiyasının üzvüdür.
Ailəlidir, 3 övladı var.
Tərəf (Heris)
Tərəf - İranın Şərqi Azərbaycan ostanının Heris şəhristanı ərazisinə daxil olan kənd.
Əhalisi
2006-cı il məlumatına görə kənddə 227 nəfər yaşayır (51 ailə).
Xanım Deyzinin sürücüsü (film, 1989)
Xanım Deyzinin sürücüsü — Morgan Freeman, Jessica Tandy və Den Aykroydun baş rollarda oynadığı 4 Oskar nominasiyalı və 5 Oskar nominasiyasına da namizəd olmuş komediya-dram filmidir.
Süjet xətti
Miss Daisy Werthan (Jessica Tandy) 1950-ci illərdə yaxşı həyat sürən, lakin özünü heç vaxt zəngin görməyən və kasıb günlərini də heç vaxt unutmayan təvazökar yaşlı bir qadındır. O avtomobil sürməkdə bəzi problemlər yaşayır; başqalarının bağlarına girir, qəzaya düşür və s. Deyzinin keçmiş müəllim olan oğlu, Boolie (Dan Aykroyd) iş yerində bacarıqlarını gördüyü Hoke (Morgan Freeman) adlı bir adamı anasının sürücüsü olaraq işə götürür. Hokedən əvvəl onlarla yalnız İdellay (Ester Rolle) ilə işləmişdirlər. Lakin Daisy sürücü istəmir, çünki Hokenin çoxlu səhvlərə yol verdiyini və pis bir insan olduğunu düşünür. Onu dəfələrlə danlayır, onunla yola getmir. Nəhayət, Hoke Deysini yaxşı sürücü olacağına inandırır. Bu arada Daisinin bilmədiyi bir şey vardır ki, o da, gələcəkdə Hokeni çox sevəcəyidir.
Ənvər Tutayuq
Ənvər Xaspolad qızı Tutayuq — repressiya qurbanı. Şuşanın Tutayuqlar nəslindəndir.
O, 1910-cu ildə anadan olub. 1925-ci ildə orta məktəbi bitirdikdən sonra pedaqoji fəaliyyətə başlayıb. Bir müddət Şuşadakı "Nərimaniyyə" məktəbində dərs deyib. 1937-ci ildə Azərbaycan Dövlət Tibb İnstitutuna daxil olub. Lakin həmin vaxt həyat yoldaşı, Şuşa Pedaqoji Texnikumunun müəllimi Əyyub Hacıyev müsavatçı kimi həbs edilib. Onu əksinqilabçılıqda, antisovet təbliğat aparmaqda təqsirləndiriblər. Ərinin antisovet təşkilatının üzvü olduğu barədə çıxarılan hökmə görə Ənvər xanımı da xalq düşməninin arvadı kimi həbs edərək Bayıl həbsxanasına göndəriblər. 1938-ci ilin aprelində Ənvər xanıma səkkiz il iş kəsilib və cəzasını çəkmək üçün Mordova Muxtar Sovet Sosialist Respublikasının Temnikov şəhər islah-əmək düşərgəsinə göndərilib. Ənvər Tutayuq tutulan vaxt hamilə olduğundan sürgün yerinə çatmazdan əvvəl - 1938-ci ilin may ayında Moskva vilayəti Potma rayonunun Yavaş qəsəbəsindəki 15 nömrəli həbs düşərgəsində saxlanılıb. Burada onun oğlu dünyaya gəlib. Lakin zalımlar iki aylıq körpəni onun əlindən alaraq uşaq evinə göndəriblər, özünü də sürgünə. Başına gələn bu haqsızlığa və zülmə dözə bilməyən Ənvər Tutayuqun 28 yaşında ürəyi partlayıb.
Mənim anam bir mələk (teleserial, 2008)
Mənim anam bir mələk — 2008-2010-cu illər arasında 3 sezon yayımlanmış türk komediya teleserialı.
2008-ci ilin yazında başrol aktyorlarından olan Əli Sunalın əskərə getməsiylə teleserialın birinci mövsümü başa çatdı. 2008-2009 yayım dönəmində teleserialın ikinci mövsümü ATV-də yayımlandı.
Mövzu
Teleserialda ailənin anası Nəriman (Oya Başar), pessioner avtobus sürücüsü ata Cahid (Tarik Ünlüoğlu), ata işini davam etdirən və hələ də ailəsiylə birlikdə yaşayan oğul Mətin (Şahsuvar Ağdaş), Mətinin arvadı Nalan (Ayçin İnci), qarşı evdə yaşayan kiçik oğul Çətin (Əli Sunal) və Çətinin arvadı Ecenin (Dolunay Soysert) çox əyləncəli həyatlarından bəhs olunur.
Maxis
Maxis — Electronic Arts şirkətinə məxsus amerikan videooyun şirkətidir. 1987-ci ildə Maxis Software olaraq qurulmuş və sonradan Maxis kimi tanınmışdır.
Tarixçə
Şirkətin təsisçiləri Vill Rayt və Ceff Braun olmuşdur. Əsas studiyası Kaliforniyanın Redvud-Siti şəhərində yerləşir. Maxis, 1997-ci ildə Electronic Arts tərəfindən satın alınmış və onun bir törəməsi olmuşdur. 90-cı illərin ilk yarısında şirkət, The Sims seriyasının oyunları sayəsində məşhurlaşmışdır. Şirkətin ən uğurlu məhsulu sonrakı oyun paketləri və oyunlar olan Spore, SimCity və The Sims oyunları idi.
Bağlanma
Maxis studiyası 4 mart 2015-ci ildə EA tərəfindən bağlanmışdır. Bu studiya isə məhz The Sims, SimCity və Spore kimi oyunlar üzərində ixtisaslaşmışdı.
Mari Jan Antuan Kondorse
Mari Jan Antuan Kondorse (1743-1794)—fransız yazıçı, riyaziyyatçı, siyasi xadim, filosof.
Fəlsəfəsi
thumb|upright|left|Esquisse d'un tableau historique des progres de l'esprit humain, 1795
O, şüura əsaslanmış tərəqqinin insana gətirdiyi xeyirli şeyləri göstərirdi: millətlər arasında bərabərliyə nail olmaq, sinfi fərqlərin aradan götürülməsi və dini, mənəvi səviyyənin ümumi yüksəlişi. Kondorse rasizmin aradan götürülməsinə, ticarət azadlığının genişləndirilməsinə, xəstəliyə və qocalığa görə təqaüdlərin verilməsinə, müharibələrin qadağan olunmasına, yoxsulluğun və dəbdəbənin aradan götürülməsinə, qadınlar və kişilər arasında bərabərliyin təmin edilməsinə və hamı üçün eyni imkan yaradan ümumtəhsil sisteminin yaradılmasına ümid edirdi.
Kapitalizmin qurulması ilə paralel olaraq, siyasi liberalizm də möhkəmlənirdi (məzhəb azadlığı və toplantı azadlığı). Mütəmadi seçkilər vasitəsi ilə hökumət üzərində ümumi nəzarəti təmin etməyə imkan verən konstitusiya idarəetmə formasının qurulması tendensiyası əmələ gəlmişdi (hətta seçki hüququ məhdud olsa da). Bu zaman hökumət iqtisadi fəaliyyətə qarışmadan həyat və mülkiyyətə zəmanət verən siyasi hakimiyyətə malik idi.
Larican kurqanları
Larican kurqanları - İranın Şərqi Azərbaycan ostanında 2007-2010-cu illərdə aparılan qazıntılar nəticəsində aşkarlanan kurqan qəbirlər. İranda kurqan tipli hörgü daş və ya torpaq üzlü qəbir abidələrinə indiyədək ancaq Azərbaycan bölgəsində rast gəlinib. XIX və XX əsrin əvvəllərindən ətraf ərazilərdə kurqanlar və onların mədəniyyəti ilə bağlı çoxlu tədqiqatlar aparılmışdır. İranda bu cür dəfn abidələri və bu tip qəbirlərin yayılma arealı ilə bağlı ilk araşdırmalar Kleissin Urmiya gölü nün şimal-qərbində aparılan tədqiqatlar zamanı verdiyi qısa məlumatlara, o cümlədən Se Girdandakı on bir tumuldan altısında aparılan tədqiqatlara əsaslanır. Bunlardan sonra 2007-2010-cu illərdə Xudafərin bəndi nin altındakı ərazidə aparılan xilasetmə qazıntılarına qədər bu mövzuda başqa tədqiqatlar aparılmamışdır.
Haqqında
İran Azərbaycanı coğrafi mövqeyi, hündür yaylaları və dağ yamaclarının rahatlığı səbəbindən qədim zamanlardan köçəri tayfaların davamlı köçünün əsas nöqtəsi və müxtəlif etnik-mədəni əlaqələrin mövcudluğunu əks etdirən ərazi olmuşdur. İran Azərbaycanı nda, xüsusilə Xudafərin bölgəsində Araz çayı nın vadilərində kurqan tipli kiçik və böyük qəbiristanlıqlar çoxdur. Bu qəbiristanlıqlar arasında Larican Kurqan qəbiristanlığı zəngin tapıntıları və iri ölçülü kurqanları ilə daha imtiyazlı mövqeyə malikdir və tədqiqatçıların diqqətini daha çox cəlb edir. Larican kurqanları coğrafi cəhətdən şimal-qərbi İranın Şərqi Azərbaycan vilayəti ndə, Xudafərin Xumarlı şəhəri ndən təqribən 2 km şimal-qərbdə, Araz çayının cənub sahilində Larican kəndi sərhədləri daxilində yerləşir. Xudafərin və Qızqalası bəndlərinin xilasetmə qazıntıları çərçivəsində 2007, 2008 və 2010-cu illərdə Əlirıza Həcəbri Nobərinin elmi rəhbərliyi altında mədəni sərvətlərin aşkara çıxarılması məqsədilə bölgədə qazıntılar aparılmışdır.
Qəbiristanlıq 47° 0' 12" şimal eni və 39° 09' 39,2" şərq uzunluğu koordinatlarında yerləşir və dəniz səviyyəsindən təxminən 296 metr yüksəklikdədir. Bu ərazidə çoxlu kurqan məzarları müəyyən edilsə də, onlardan yalnız 28-ində qazıntı işləri aparılıb və tarixi əsərlər aşkarlanıb. Kurqanların ərazidə yerləşmə mövqeyi topoqrafiyanın verdiyi imkanlara görə dəyişir. Laricanda kurqanlar bəzən bir-birinə çox yaxın on nəfərlik qruplar halında, bəzən isə bir neçə ayrı kurqandan ibarətdir. Araz çayı yaxınlığında relyefə uyğun olaraq bir-birindən uzaqda və ayrı yerləşənlər də var.
Larican kurqanları coğrafi baxımdan qiymətləndirildikdə, onları Araz çayı vadisində tikilmiş irili-xırdalı qəbirlər silsiləsi kimi görmək olar. Lakin Larican kurqanları mədəniyyət baxımından qiymətləndirilərsə, bu ərazi təkcə Araz vadisi ilə məhdudlaşmır və geniş çöl coğrafiyasına yayıldığını göstərir.
Xudafərin bölgəsində aparılan tədqiqatlar nəticəsində üzə çıxarılan materiallar bizə Larican kurqanları ilə eyni mədəniyyətə malik olan xalqın bölgədə nə qədər geniş yayıldığını sübut edir. Bu bölgələrdə aparılan tədqiqatlar nəticəsində insan dəfnləri ilə yanaşı at, mal-qara, qoyun-keçi dəfnlərinin, habelə onlara məxsus zəngin materialların və eyni sənət nümunələrinin aşkarlanması bizə mədəni birliyin yayılması və davamlılığı haqqında məlumat verir.
Kurqanlar
Qazıntı illərinə görə kurqanların təsviri və ümumi xüsusiyyətləri aşağıdakı kimidir:
86/3 №-li kurqan- Parsabad-Culfa yolundan təqribən 100 metr şimalda,86/2 nömrəli kurqandan 10 metr şərqdə yerləşir. Kurqanın üstü xırda və orta ölçülü yonulmamış çay daşları və torpaq qarışığından hazırlanmışdır. Dairəvi planlı kurqanın diametri 12.00 m, hündürlüyü isə bugünkü təbii yerdən təxminən 1.33 m-dir. Kurqanın mərkəzi üstü altında 1,58 m dərinlikdə oval formalı, 2,40 x 0,90 m ölçülü sadə torpaq qəbir vardır. Şərq-qərb istiqamətli qəbirin qərb hissəsindən hoker mövqeyində dəfn olunmuş yetkin qadın skeleti, şərq hissəsindən heyvan sümükləri basdırılmışdır. İki dəfn arasında suvenir kimi 5 ədəd keramika qab, tuncdan hazırlanmış 3 silah, 15 bəzək əşyası və müxtəlif materiallardan hazırlanmış 880 boyunbağı aşkar edilmişdir.
86/4 №-li kurqan- Parsabad-Culfa yolundan təxminən 40 metr şimalda və 86/1 nömrəli kurqandan şimal-şərqdə yerləşir. Kurqan oval formasındadır. Hündürlüyü 1,70 m olan hörgü təpənin üst təbəqələri yonulmamış kiçik və orta ölçülü çay və söküntü daşlarından, aşağı təbəqələri isə daha iri daş və torpaq qarışığından hörülmüşdür. Təpənin altında 1,47 m dərinlikdə 3,20 x 1,00 m ölçülü düzbucaqlı sadə torpaq qəbir vardır. Çuxurun qərb hissəsində 1-ci istiqamətdə xoker vəziyyətdə basdırılmış yetkin kişi skeleti, şərq hissəsində isə qurbanlıq heyvan sümükləri var. Dəfn hədiyyəsi kimi iki dəfn arasından 5 ədəd keramika qab, tuncdan hazırlanmış silah, 10 ədəd bəzək əşyası və 4 ədəd obsidiandan hazırlanmış alət qalıqları aşkar edilmişdir.
86/5 №-li kurqan- Araz çayı nın cənub sahilində, Larican kəndi hüdudlarında, Parsabad-Culfa yolundan təxminən 180 metr şimalda və 86/2 №-li kurqandan 17 metr cənubda yerləşir. Bu kurqanın ölçüsü və hündürlüyü yaxınlıqdakı kurqanlardan kiçikdir. Bundan başqa, kənd təsərrüfatı texnikasının fəaliyyəti nəticəsində kurqanın zirvəsini təşkil edən laylar dağılıb və qəbir çuxurunun yuxarı hissəsində yalnız 30-40 sm qalınlığında təbəqə qorunub saxlanılmışdır. Buna səbəb kurqanın hörgü üstünün daşdan deyil, torpaqdan hazırlanmasıdır. Sözügedən kurqanın qorunub saxlanmış hissəsinin diametri 5.00 m-dir. Kurqanın mərkəzi hissəsində 1,25 m dərinlikdə qərb-şərq istiqamətində 2,10 x 1,40 m ölçüdə düzbucaqlı planlı, sadə torpaq qəbir var. İki cərgə iri daş yan-yana qoyularaq qəbir çuxurunun ətrafı qorunub saxlanılmışdır. Sözügedən məzarın şərq hissəsində xoker üslubunda basdırılmış yetkin kişi skeleti, skeletin baş hissəsinin ətrafında heyvan sümükləri və 3 ədəd keramika qab o cümlədən ağ rəngli daşdan hazırlanmış muncuq aşkar edilmişdir.
87/1 №-li kurqan- Parsabad-Culfa yolundan 3 metr şimalda, 86/1 və 87/4  №-li kurqanların yaxınlığında yerləşir. Kurqan oval planlıdır və ən yüksək nöqtəsi şimaldan 0,94 m, cənubdan 0,51 m, qərbdən 2,05 m və şərqdən 0,68 m səviyyə fərqinə malikdir. Hörgü üstü müxtəlif ölçülü çay və söküntü daşlarının qarışığından hazırlanmışdır. Sözügedən hörgü təpənin altında 1,77 m dərinlikdə ölçüsü 6,00 x 1,70 m olan oval formalı sadə torpaq qəbir var. Qəbirin qərb hissəsində şərq-qərb istiqamətində xoker üslubunda basdırılmış yetkin kişi skeleti, bütöv bir dəfn iribuynuzlu skeleti (mal-qara) və qoyun,şərq hissəsində isə keçi sümükləri aşkar edilmişdir. Qəbirdən tapılan dəfn hədiyyələri suvenir kimi 13 keramika qab və tuncdan hazırlanmış 2 silahdan ibarətdir.
87/2 №-li kurqan- Larican kəndində, Parsabad-Culfa yolundan təxminən 200 metr şimaldadır. Bu kurqanın şərqində 87/3 saylı kurqan, şimal və cənubunda isə 86/2 və 86/5 saylı kurqanlar yerləşir. Qəbiristanlıqdakı kiçik kurqanlar qrupuna daxil olan bu kurqan dairəvi planlıdır, diametri 6,00 m, hörgü qismi 0,95 m hündürlüyündədir. Bu kurqanın tikintisində daşdan çox torpaqdan istifadə olunub. Kurqanın tikintisində daşlardan sürüşmənin qarşısını almaq üçün o cümlədən qəbir çuxurunun yuxarı hissəsini və kurqanın ətrafını örtmək üçün istifadə edilmişdir. Kurqanın hündür zirvəsinin altında dairəvi formalı, diametri 2,30 m sadə torpaq qəbir var. Dərinliyi 1,17 m olan qəbrin qərb hissəsində xoker vəziyyətdə basdırılmış qadın skeleti, şərq hissəsində isə qurbanlıq heyvan sümükləri aşkar edilib. İki dəfn arasından dəfn hədiyyəsi kimi 3 ədəd keramika qab, tuncdan hazırlanmış 15 bəzək əşyası, daş alət və 170 müxtəlif növ boyunbağı aşkar edilmişdir.
87/3 №-li kurqan- Parsabad-Culfa yolundan təqribən 90 metr şimalda və 87/2 saylı kurqandan 130 metr şərqdə yerləşir  Bu kurqan ölçüsü və hündürlüyü baxımından yaxınlıqdakı kurqanlardan daha böyükdür və zəngin tapıntılara malikdir. Oval formalı kurqanın şimal-cənub oxu 21.00 m, şərq-qərb oxu isə 23.00 m-dir. Kurqanın hörgülü üstü müxtəlif ölçülü çay və söküntü daşları ilə torpağın qarışığından hazırlanmışdır. Kurqanın üst hissəsinin altında dərinliyi 1,35 m, ölçüsü 4,20 x 1,30 m olan oval formalı sadə torpaq qəbir var. Bu qəbrin üstü iri ölçülü sal daşları yan-yana düzülməklə örtülmüşdür. Şərq-qərb istiqamətindəki qəbirin qərb hissəsindən xoker vəziyyətdə basdırılmış yetkin kişi skeleti, şərq hissəsindən qurbanlıq heyvan kimi basdırılmış qoyun-keçi sümükləri aşkar edilmişdir. Dəfn hədiyyəsi kimi isə 10 ədəd keramika qab, suvenirlər, tuncdan hazırlanmış 2 silah və bir ədəd bəzək əşyası, habelə müxtəlif materiallardan hazırlanmış 71 boyunbağı tapılmışdır.
87/4 №-li kurqan- Parsabad-Culfa yolundan təxminən 70 metr şimalda və birinci mövsümdə qazılmış kurqanların düz ortasında yerləşir. Dairəvi planlı kurqanın diametri 12.00 m, hörgü üstünün hündürlüyü 0.95 m-dir. Kurqan təpəsi təmizlənməmiş müxtəlif ölçülü çay daşları və torpaq qarışığı ilə örtülmüşdür. Kurqanın hündür zirvəsinin altında 1,10 m dərinlikdə 2,10 x 0,90 m ölçüdə oval formalı sadə torpaq qəbir vardır. Qəbrin qərb hissəsində xoker vəziyyətdə olan yetkin erkək skeleti, şərq hissəsində isə qurbanlıq buynuzlu heyvanların sümükləri basdırılmışdır. İki dəfn arasında 3 ədəd keramika qab, 2 tunc silah, 29 bəzək əşyası, sümükdən boyunbağı, kiçik obsidiyan parçası və 10 ədəd müxtəlif daşlardan hazırlanmış boyunbağılar tapılmışdır.
87/6 №-li kurqan- Parsabad-Culfa yolundan təqribən 85 metr şimalda və Kurqan № 87/5-dən 20 metr qərbdə yerləşir. Oval formalı kurqanın hörgü təpəsi müxtəlif ölçülü çay və söküntü daşlarının torpaqla qarışığından düzəldilmişdir. Kurqanın uc nöqtəsinin 1,05 m dərinliyində 2,40 x 0,70 m ölçüdə düzbucaqlı formalı sadə torpaq qəbir var. Qəbirdə insan skeletinə rast gəlinməmişdir.Sözügedən qəbirdən qurban kəsilmiş heyvanların sümükləri və onların yanında iki keramika qab, terakotadan hazırlanmış bir heyvan heykəlciyi, 3 ədəd tunc silah və 3 bəzək əşyası aşkarlanmışdır. thumb|346x346px|Qazıntı aparılan Xudafərin SES bölgəsi 87/7 №-li kurqan- Larican kəndi hüdudlarında, Araz çayından 150 metr cənubda, Parsabad-Culfa yolundan təqribən 100 metr şimalda və digər kurqanlardan təxminən bir km aralıda yerləşir. Bu kurqan ölçüsü və hündürlüyünə görə Larican qəbiristanlığının ən böyük kurqanlarından biridir. Oval formalı kurqanın şimal-cənub ölçüsü 32.00 m, şərq-qərb ölçüsü isə 20.00 m-dir. Kurqanın hörgü üst hissəsində az miqdarda kiçik ölçülü çay daşlarından, tikintisində isə daha çox torpaqdan istifadə edilmişdir. Kurqanın altından üç müxtəlif sadə torpaq qəbir aşkar edilmişdir. Onlardan ikisi oval, digəri isə düzbucaqlıdır.
87/8 №-li kurqan- Larican kəndi hüdudlarında, Parsabad-Culfa yolundan 5 metr şimalda yerləşir. Oval formalı kurqanın şimal-cənub oxu 15.00 m, şərq-qərb oxu isə 17.00 m-dir. Kurqan konstruksiyasını başqa kurqanların konstruksiyalarına bənzəyən müxtəlif ölçülü yonulmaməş çay və söküntü daşları ilə torpaq qarışığından hazırlanmışdır. Kurqanın hündür zirvəsinin altında 1,70 m dərinlikdə oval formalı, 6,00 x 1,40 m ölçüdə sadə torpaq qəbir var. Şərq-qərb istiqamətli qəbirin qərb hissəsindən xoker vəziyyətdə basdırılmış yetkin kişi skeleti, şərq hissəsindən isə çoxlu sayda qurbanlıq heyvan kimi qoyun və keçi sümükləri aşkar edilmişdir. Məzardakı iki dəfn arasında 12 keramika qab, tuncdan hazırlanmış silah, 11 bəzək əşyası, 6 dəlikli sümük əşyalar, 6 ədəd obsidian və müxtəlif materiallardan hazırlanmış 29 boyunbağı aşkar edilmişdir.
87/9 №-li kurqan- Larican kəndi hüdudlarında, Parsabad-Culfa yolundan təxminən 185 metr şimalda yerləşir. Oval formalı kurqanın şimal-cənub oxu 11.00 m, şərq-qərb oxu isə 14.00 m-dir. Kurqanın üstü müxtəlif ölçülü çay daşları və az miqdarda torpağın qarışığından hazırlanmışdır. Kurqanın üst hissəsinin altında 1,15 m dərinlikdə oval formalı, 2,80 x 1,20 m ölçüdə sadə torpaq qəbir var. Şərq-qərb istiqamətli qəbirdə xoker vəziyyətdə basdırılmış yetkin kişi skeleti, qurbanlıq heyvan kimi qoyun və keçi sümükləri və suvenir kimi 3 ədəd keramika qab, tuncdan hazırlanmış silah və 12 ədə bəzək əşyası tqpılmışdır.
87/10 №-li kurqan- Parsabad-Culfa yolundan təqribən 60 metr şimalda, 87/2 saylı kurqandan 5 m cənub-qərbdə yerləşir. Oval formalı kurqanın ölçüsü şimal-cənub oxu 6.00 m, şərq-qərb oxu 8.00 m, hündürlüyü isə təbii yerdən 0.90 m-dir. Kurqanın üzəri az miqdarda çay daşı və torpağın qarışığından hazırlanmışdır. Qəbir çuxuru iri sal daşları yan-yana düzülərək örtülmüşdür. Kurqanın üst hisssinin altında 0,95 m dərinlikdə 3,70 x 1,55 ölçülü düzbucaqlı formalı sadə torpaq qəbir var. Qəbrin daxilindən yetkin kişi skeleti, ətrafında az miqdarda qurbanlıq heyvan sümükləri, 3 ədəd keramika qab, tunc silah və sümük boyunbağı aşkar edilmişdir.
Kurqanların memarlıq xüsusiyyətləri
İran Azərbaycanında, xüsusən də Xudafərin bölgəsindəki kurqanlar arasında ümumi quruluş və daxili düzülüş baxımından bir-biri ilə harmoniya mövcuddur. Larican kurqanları Araz vadisində, Qafqazda və ya Zaqafqaziyada rast gəlinən digər kurqanların ümumi xarakterinə uyğun tikilmişdir. Müxtəlif ölçülü kurqanların tikintisində bir neçə mərhələ müəyyən edilmişdir. Kurqanlar arasında plan baxımından oxşarlıqlar olsalar da, praktiki olaraq heç bir kurqan eyni deyildi və istər memarlıq, istərsə dəfn avadanlığı, hətta ölçülərinə görə də fərqlənirdi. Larican kurqanlarının struktur xüsusiyyətlərinə əsaslanaraq, iki əsas kurqan növünün mövcudluğuna işarə edə bilərik. Bunların hər biri də dəfn kamerasının formasına və quruluşuna görə yarımtiplərə bölünür. Larican Kurqanlarının ümumi görünüşü dəyirmi və ya ovaldır. Bu görünüş kurqanın ərazidə mövqeyi ilə bağlı idi. Kurqanların demək olar ki, hamısı daş və torpaq qarışığı ilə örtülmüş kiçik təpəciklərdən ibarətdir. Buna baxmayaraq onlar arasında iri və hündür kurqanlar da aşkar edilmişdir. Kurqan yığınlarının bir hissəsinin müxtəlif ölçülü çay və söküntü daşlarından, bir digər hissəsi isə torpaqdan hazırlanmışdır. Larican kurqanlarında ümumiyyətlə nizamsız daşlardan istifadə olunub. Kurqanların alt qatlarında əsasən irihəcmli daşlardan istifadə olunduğu halda, üst təbəqələrdə istifadə olunan daşlar kiçik və aşınmış çay daşlarından ibarətdir. Böyük daşlar arasındakı boşluqlar adətən torpaq və çay çınqılları ilə doldurulmuşdu. Larican kurqanlarının əksəriyyəti Araz çayının sahilində yerləşməsindən faydalanaraq daş və torpaq qarışığı ilə örtülmüşdü.
Bu kurqançılıq ənənəsinin Şərqi Anadolu, Qafqaz və Zaqafqaziya bölgələrində, xüsusilə Trialeti kurqanlarında və bir çox kurqan qəbirlərində istifadə olunduğu görünür. Kurqanlarda ölüm və dəfn ilə bağlı bəzi adət-ənənə və inancların kökləri daha əvvəlki dövrlərə gedib çıxır. Larican kurqanlarında dəfn otaqları əksərən kurqanın mərkəzində və təbii səthin altında yerləşsə də bəzi istisnalar var. Bəzi nümunələrdə dəfn kamerasının müxtəlif yerlərdə olması əl çatanlığını çətinləşdirmək üçün edilmişdir. Larican kurqanlarındakı əsas dəfn otaqları, əsasən düzbucaqlı, oval və ya dairəvi formalı sadə torpaq qəbir formasındadır və döşəmələri bərkidilmə ilə hazırlanmışdır. Bəzi kurqanlarda məzar çuxurları daşla örtülü otaq şəklindədir. Məzar çuxurlarının döşəmələrində xüsusi bir materialdan istifadə edilib-edilmədiyi bəlli deyil. Bununla belə, torpaqda düz bir zəmin əldə etmək üçün xüsusi diqqət yetirilmişdir.
Ehtimal olunur ki, Herodotun təsvir etdiyi skif məzarlarının tikintisində istifadə edilən ot kimi üzvi materiallardan istifadə olunub və bunlar zamanla yoxa çıxdığından onlardan əsər-əlamət qalmayıb. Qəbir kameralarının damları uçmaması üçün mümkün qədər sağlam və uyğun texnika ilə tikilib. Bunun üçün material kimi bəzən ağac kötüklərindən, bəzən də qapaqlardan və ya sal daşlarından istifadə edilirdi. Qəbirlər bu materiallar yan-yana düzülərək örtülmüşdür. Məzar otaqlarının tavanında  ağaclar və daşlardan istifadə olunmuşdur. Kurqanların üzərindəki hörgü təpənin güclü təzyiqi ağacların qırılmasına, qəbir kameralarındakı bu deformasiya isə yuxarı mərtəbələrdə çökmələrə səbəb olmuşdur. Bu isə yuxarı mərtəbələrdəki qəbirlərin aşkarlanmasını asanlaşdırmışdır. Larican kurqanları arasında yalnız bir nümunədə dəfn kamerasının böyük daş plitələrdən istifadə edilməklə superpozisiya texnikasında tikildiyi görünür. Orta Tunc dövrü nə aid edilən bu məzarda daşlar hər cərgədə içəriyə doğru çıxacaq şəkildə yuxarıya istiqamətdə daralaraq düzülmüş və beləliklə bir növ tağlı günbəz əmələ gətirmək üçün dam görüntüsü hazırlanmışdır. Dromoslu bu xüsusi kurqanda qəbir kamerası dromosdan şaquli şəkildə yerləşdirilmiş daşla ayrılır. Bu kurqan torpaq və daş qarışığından hazırlanmışdır. Larican kurqanlarında əsasən bir qəbir çuxuru olsa da, 89/2 saylı kurqanda iki müxtəlif qəbir çuxuru və 87/7 saylı kurqanda isə üç müxtəlif qəbir çuxuru aşkar edilmişdir. Qəbir kameralarının ölçüləri bir-birindən fərqlənir. Böyük kurqanların qəbir kameraları adətən kifayət qədər böyük olur. Düzbucaqlı və ya oval formalı qəbir çuxurlarının uzunluğu 1,90-6,00 m, eni isə 0,70-1,70 m-dir. Dəyirmi formalı qəbir kameralarının diametri 2,30 ilə 3,75 m arasında dəyişir. Hər iki çuxur növünün dərinliyi 0,70 ilə 1,92 m arasında dəyişməkdədir. Bu qəbir kameralarının ölçüsü kurqanların diametrindən və ölçülərindən asılı idi. Bununla belə, qəbir kamerası nə qədər böyük olarsa, çuxurdan daha çox torpağın çıxarılması ilə nəticələnəcəkdi ki, bu da çuxurun üst hissəsinin formalaşmasına və onun hündür olmasına kömək edirdi. Kurqanın hörgü üstü nə qədər böyükdürsə, otağın ölçüsü də bir o qədər böyük olur.
Kurqan təpələrinin ölçüləri (hündürlüyü və diametrləri) həm də orada dəfn edilən şəxsin və ya şəxslərin sosial vəziyyətini əks etdirirdi. Bu amil qəbirdə qalan ölülərə məxsus geyim və silah zinət əşyalarının zənginliyi və keyfiyyətində də eyni vəziyyət müşahidə olunur. Larican qəbiristanlığında eyni tipli, lakin ölçüləri daha kiçik olan kurqanlara da rast gəlinmişdir. Bu kurqanları ölçülərinə görə kiçik, orta və iri ölçülü kurqanlar kimi qiymətləndirmək mümkündür. Bu qəbirlərdə meyitlə birlikdə kiçik əşyalar, bəzən də heyvanın bir hissəsi basdırılırdı. Larican kurqanlarında cəmi 10 kiçik ölçülü kurqan var. Orta ölçülü kurqanların diametri isə təxminən 10-20 metr arasında dəyişir. Larican kurqanlarının 15-ni təşkil edən bu kurqanlar ümumiyyətlə kiçik və iri kurqanlara oxşar quruluşa malik idilər. Böyük kurqanların diametri 20 metrdən çox və ya 20-35 metr arasında dəyişir. Larican qəbiristanlığında üç böyük kurqan qazılmışdır ki, onlarn hündürlüyü 0,55-1,76 m-dir. Nadir hallarda bu hündürlük 2,60-3,05 m, istisna hallarda isə 4-5 m-ə çatır. Kurqanların diametri hündürlüyündən təxminən on dəfə böyükdür. Larican kurqanlarında basdırılanların yanında müxtəlif maddi qruplardan hazırlanmış əşyalar qalmışdır. Bunlar arasında gündəlik işlərdə istifadə edilən qablar, tunc nizə ucları, ox ucları, balta, qılınc və xəncər kimi silahlar, sancaqlar, bilərziklər, üzüklər, sırğalar, saç bəzəkləri, boyunbağı muncuqları, sinə sancaqları kimi şəxsi bəzək əşyaları var. Sözügedən hədiyyələrdən başqa at, iribuynuzlu mal-qara, qoyun-keçi kimi heyvanların qurbanlıq kəsilərək bütöv və ya hissə-hissə basdırıldığı da bizə məlumdur. Bu tapıntılar kurqanlarda yatan fərdlərin o biri dünyaya olan inanclarını əks etdirmək baxımından əhəmiyyətlidir.